Husum har jobbet mye med skadebehandling og krigskirurgi i den tredje verden. Han har blant annet arbeidet mange år som krigskirurg i Afghanistan for den norske Afghanistankomiteen. Han er kjent for å være svært frittalende, og hans uttalelser har en rekke ganger skapt debatt i Norge. Han er nå knyttet til Tromsø mineskadesenter hvor han driver opplæring i enkel og avansert skadebehandling i en rekke konfliktområder.